
Uznesenie Krajský súd v Bratislave, v senáte zloženom z predsedu senátu Mgr. Štefana Zelenáka a členov senátu JUDr. Marty Šašinkovej a Mgr. Radoslava Prutkaya, v právnej veci žalobcu INVESTMENTS NOMINEES INC., 1308 Delaware Avenue Wilmington, 19806 Delaware, Spojené štáty americké, práv. zast. TaylorWessing e/n/w/c advokáti s. r. o., Panenská 6, 811 03 Bratislava, IČO: 35 905 832, proti žalovanému 1/ VertiCom, s.r.o., Hviezdoslavovo námestie 16, 811 02 Bratislava - mestská časť Staré Mesto, IČO: 47 207 817, práv. zast. slc partners s.r.o., Hviezdoslavovo námestie 16,811 02 BratislavaStaré Mesto, IČO: 47 246 634, žalovanému 2/ REALITY FOND s. r. o., Röntgenova 4, 851 01 Bratislava mestská časť Petržalka, IČO: 50 543 377, žalovanému 3/ TECHNOPOL SERVIS, a.s., Panenská 6, 811 03 Bratislava - mestská časť Staré Mesto, IČO: 35 700 840, práv. zast. AK Tomáš Nemček, s.r.o., Zelená 2, 811 01 Bratislava - mestská časť Staré Mesto, IČO: 47 258 926, o návrhu žalobcu na nariadenie neodkladného opatrenia a o odvolaní žalovaného 2/ proti uzneseniu Okresného súdu Bratislava V v Bratislave č. k. 23Cb/308/2016-166 zo dňa 1.2.2017, jednohlasne takto rozhodol: I. Krajský súd v Bratislave opravuje záhlavie uznesenia tunajšieho súdu č.k. 3Cob/88/2017-268 zo dňa 7.6.2017 tak, že správne má znieť: .... na nariadenie neodkladného opatrenia a o odvolaní žalovaného 2/ proti, ..... odôvodnenie: 1. Krajský súd v Bratislave uznesením zo dňa 7.6.2017, rozhodol o odvolaní žalovaného 2/ proti uzneseniu Okresného súdu Bratislava V, č.k. 23Cb/308/2016-166 zo dňa 1.2.2017 tak, že napadnuté uznesenie potvrdil ako vecne správne. 2. Podaním zo dňa 16.6.2026 navrhol MS BA III opraviť záhlavie uznesenia č.k. 3Cob/88/2017-268 v označení subjektu, ktorý podal odvolanie. 3. Podľa § 220 ods. 1, zákona č. 160/2015 Z.z. Civilný sporový poriadok (CSP), v písomnom vyhotovení rozsudku sa po slovách "V mene Slovenskej republiky" uvedie označenie súdu, mená a priezviská sudcov rozhodujúcich vo veci, presné označenie strán a ich zástupcov, iných subjektov, označenie prejednávaného sporu, výrok, odôvodnenie, poučenie o lehote na podanie odvolania, o tom, na ktorý súd sa odvolanie podáva a o náležitostiach odvolania, poučenie o možnosti exekúcie a deň a miesto vyhlásenia. 4. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 5. Krajský súd v Bratislave rozhodol tak, ako je uvedené vo výroku tohto uznesenia a opravil pisársku chybu v písomnom vyhotovení záhlavia uznesenia v označení odvolateľa.
Poučenie: Proti tomuto uzneseniu odvolanie nie je prípustné (§ 355 ods. 2, CSP a contrario).

